A magyar férfi jégkorong-válogatott Magyarország nemzeti csapata, amelyet a Magyar Jégkorongszövetség irányít. Jelenleg a Nemzetközi Jégkorongszövetség (IIHF) ranglistájának 19. helyén áll. A válogatott először 1928-ban szerepelt a téli olimpián, amelyet akkor a svájci St. Moritzban tartottak. 2008-ban a divízió I-es vb megnyerésével kivívta a feljutást a jégkorong-világbajnokság főcsoportjába, azonban a bennmaradás nem sikerült a legjobb osztályban.A 2015-ben a divízió I-es vbn ismét kiharcolta a feljutást,így 2016-ban a jégkorong-világbajnokság főcsoportjában szerepelt, a bennmaradás azonban ekkor sem sikerült. A válogatott 2008-ban és 2015-ben a magyar sportújságírók szavazatai alapján az év csapata választáson második helyen végzett.